
Критеријуми и елементи оцењивања у настави биологије
Према Правилнику о оцењивању ученика у основном образовању и васпитању - „Службени гласник РС” број 34 од 17.маја 2019.

Врста, ниво и обим знања и ангажовање ученика оцењују се тако да оцену:
Одличан (5) добија ученик који у потпуности задовољава предвиђене исходе за дати разред и показује способност трансформације и примене знања у новим ситуацијама из тема: наслеђивање и еволуције, јединство грађе и функције као основа живота, порекло и разноврсност живота, живот у екосистему и човек и здравље; лако лoгички пoвeзуje чињeницe и пojмoвe; самостално изводи закључке који се заснивају на подацима; решава проблеме на нивоу стваралачког мишљења и у потпуности критички рaсуђуje; показује изузетну самосталност уз изузетно висок степен активности и ангажовања;
Врло добар (4) добија ученик који у великој мери задовољава предвиђене исходе за дати разред и показује способност примене знања из тема: наслеђивање и еволуције, јединство грађе и функције као основа живота, порекло и разноврсност живота, живот у екосистему и човек и здравље, и лoгички пoвeзуje чињeницe и пojмoвe; самостално изводи закључке који се заснивају на подацима; решава поједине проблеме на нивоу стваралачког мишљења и у знатној мери критички рaсуђуje; показује велику самосталност и висок степен активности и ангажовања.
Добар (3) добија ученик који у довољној мери задовољава предвиђене исходе за дати разред и показује способност употребе информација из тема: наслеђивање и еволуције, јединство грађе и функције као основа живота, порекло и разноврсност живота, живот у екосистему и човеки здравље у новим ситуацијама; у знатној мери лoгички пoвeзуje чињeницe и пojмoвe; већим делом самостално изводи закључке који се заснивају на подацима и делимично самостално решава поједине проблеме; у довољној мери критички рaсуђуje; показује делимични степен активности и ангажовања.
Довољан (2) добија ученик који у мањој мери задовољава предвиђене исходе за дати разред чија су знања на нивоу репродукције из тема: наслеђивање и еволуције, јединство грађе и функције као основа живота, порекло и разноврсност живота, живот у екосистему и човек и здравље, уз минималну примену; у мањој мери лoгички пoвeзуje чињeницe и пojмoвe и искључиво уз подршку наставника изводи закључке који се заснивају на подацима; понекад је самосталан у решавању проблема и у недовољној мери критички рaсуђуje; показује мањи степен активности и ангажовања.
Недовољан (1) добија ученик који не задовољава предвиђене исходе за дати разред и чија знања нису ни на нивоу препознавања и не показује способност репродукције и примене из тема: наслеђивање и еволуције, јединство грађе и функције као основа живота, порекло и разноврсност живота, живот у екосистему и човек и здравље; не изводи закључке који се заснивају на подацима; критички не рaсуђуje; не показује интересовање за учешће у активностима нити ангажовање.                                       
                                     

ИСХОДИ ПО ТЕМАМА И РАЗРЕДИМА
                                          (на крају теме ученик би требало да ...)
 5.РАЗРЕД
ТЕМА: ПОРЕКЛО И РАЗНОВРСНОСТ ЖИВОТА                                                
Разуме појам живог и истражује особине живих бића по познатој процедури и води рачуна о безбедности током рада; користи доступну ИКТ и другу опрему у истраживању, обради података и приказу резултата; 
ТЕМА: ЈЕДИНСТВО ГРАЂЕ И ФУНКЦИЈЕ КАО ОСНОВА ЖИВОТА 
Идентификује основне прилагођености спољашње грађе живих бића на услове животне средине, укључујући и основне односе исхране и  распрострањење;једноставним цртежом прикаже биолошке објекте које посматра и истражује и означи кључне детаље; користи доступну ИКТ и другу опрему у истраживању, обради података и приказу резултата;
ТЕМА: НАСЛЕЂИВАЊЕ И ЕВОЛУЦИЈА                                                        
 Прикупља податке о варијабилности организама унутар једне врсте, табеларно и графички их представља и изводи једноставне закључке; разликује наследне особине и особине које су резултат деловања средине, на   моделима из  свакодневног  живота;поставља једноставне претпоставке, огледом испитује утицај срединских фактора на ненаследне особине  живих бића и критички    сагледава резултате;користи доступну ИКТ и другу опрему у истраживању, обради података и приказу  резултата; 
ТЕМА: ЖИВОТ У ЕКОСИСТЕМУ                                                                            
 Доводи у везу промене у спољашњој средини (укључујући утицај човека) са губитком разноврсности живих бића на Земљи; прави  разлику између одговорног и неодговорног односа према живим бићима у   непосредном окружењу;предлаже акције бриге о биљкама и животињама у непосредном окружењу,   учествује у њима,  сарађује са осталим  учесницима и решава конфликте на ненасилан  начин; илуструје примерима деловање људи на животну средину и схвата последице таквих   дејстава; користи доступну ИКТ и другу опрему у истраживању, обради података и приказу резултата;
ТЕМА: ЧОВЕК И ЗДРАВЉЕ                                                                                  
  Идентификује елементе здравог начина живота и у односу на њих уме да процени сопствене животне навике и избегава ризична понашања; користи доступну ИКТ и другу опрему у истраживању, обради података и приказу резултата;

 6.РАЗРЕД
ТЕМА:ЈЕДИНСТВО ГРАЂЕ И ФУНКЦИЈЕ КАО ОСНОВА ЖИВОТА
Упоређује грађу животиња, биљака и бактерија на нивоу ћелије и нивоу организма; повезује грађу и животне процесе на нивоу ћелије и нивоу организма;одређује положај органа човека и њихову улогу;цртежом или моделом приказује основне елементе грађе ћелије једноћелијских и вишећелијских организама;користи лабораторијски прибор и школски микроскоп за израду и посматрање готових и самостално израђених препарата;хумано поступа према организмима које истражује;користи ИКТ и другу опрему у истраживању, обради података и приказу резултата;табеларно и графички представи прикупљене податке и изведе одговарајуће закључке;разматра, у групи, шта и како учи и где та знања може да примени.
ТЕМА:ЖИВОТ У ЕКОСИСТЕМУ
Прави  разлику између животне средине, станишта, популације, екосистема и еколошке нише;разматра односе међу члановима једне популације, односе између различитих популација, као и односе имеђу различитих популација на конкретним примерима;илуструје примерима међусобни утицај живих бића и узајамни однос са животном средином;повезује узроке нарушавања животне средине са последицама по њу и људско здравље и делује личним примером у циљу заштите животне средине;хумано поступа према организмима које истражује;користи ИКТ и другу опрему у истраживању, обради података и приказу резултата;табеларно и графички представи прикупљене податке и изведе одговарајуће закључке;разматра, у групи, шта и како учи и где та знања може да примени.
ТЕМА:НАСЛЕЂИВАЊЕ И ЕВОЛУЦИЈА
Истражује утицај средине на испољавање особина, поштујући принципе научног метода;идентификује примере природне и вештачке селекције у окружењу и у задатом тексту/илустрацији;повезује  еволутивне промене са наследном варијабилношћу и природном селекцијом;хумано поступа према организмима које истражује;користи ИКТ и другу опрему у истраживању, обради података и приказу резултата;табеларно и графички представи прикупљене податке и изведе одговарајуће закључке; разматра, у групи, шта и како учи и где та знања може да примени.
ТЕМА:ПОРЕКЛО И РАЗНОВРСНОСТ ЖИВОТА
Групише организме према особинама које указују на заједничко порекло живота на Земљи;одређује  положај непознате врсте на „дрвету живота“, на основу познавања општих карактеристика једноћелијских и вишећелијских организама;користи ИКТ и другу опрему у истраживању, обради података и приказу резултата;табеларно и графички представи прикупљене податке и изведе одговарајуће закључке; разматра, у групи, шта и како учи и где та знања може да примени.
ТЕМА:ЧОВЕК И ЗДРАВЉЕ
Прикупи податке о радовима научника који су допринели изучавању људског здравља и изнесе свој став о значају њиховог истраживања;одржава личну хигијену и хигијену животног простора у циљу спречавања инфекција;доведи у везу измењено понашање људи са коришћењем психоактивних супстанци;збрине површинске озледе коже, укаже прву помоћ у случају убода инсеката, сунчанице и топлотног удара и затражи лекарску помоћ кад процени да је потребна;користи ИКТ и другу опрему у истраживању, обради података и приказу резултата;табеларно и графички представи прикупљене податке и изведе одговарајуће закључке; разматра, у групи, шта и како учи и где та знања може да примени.



 7.РАЗРЕД
ТЕМА:НАСЛЕЂИВАЊЕ И ЕВОЛУЦИЈА
Прикупља и анализира податке о животним циклусима почевши од оплођења; упоређује бесполно и полно размножавање;идентификује разлике између митозе и мејозе на основну промене броја хромозома и њихове улоге у развићу и репродукцији;одређује однос између гена и хромозома и основну улогу генетичког материјала у ћелији;шематски прикаже наслеђивање пола и других особина према првом Менделовом правилу;користи ИКТ и другу опрему у истраживању, обради података и приказу резултата;табеларно и графички представи прикупљене податке и изведе одговарајуће закључке; разматра, у групи, шта и како је учио и где та знања може да примени.
ТЕМА:ЈЕДИНСТВО ГРАЂЕ И ФУНКЦИЈЕ
Одређује положај организма на дрвету живота на основу прикупљених и анализираних информација о његовој грађи;упоређује организме на различитим позицијама на „дрву живота“ према начину на који обављају животне процесе; користи микроскоп за посматрање грађе гљива, биљних и животињских ткива;упоређује грађу животиња, биљака и бактерија на нивоу ћелија и нивоу организма;повезује грађу и животне процесе на нивоу ћелије и нивоу организма;одређује положај човекових органа и њихову улогу; цртежом или моделом прикаже основне елементе грађе ћелије једноћелијских и вишећелијских организама; користи лабораторијски прибор и школски микроскоп за израду и посматрање препарата; хумано поступа према организмима које истражуje.
ТЕМА:ПОРЕКЛО И РАЗНОВРСНОСТ ЖИВОТА
Одређује положај организма на дрвету живота на основу прикупљених и анализираних информација о његовој грађи; упоређује организме на различитим позицијама на „дрвету живота“ према начину на који обављају животне процесе;  користи микроскоп за посматрање грађе гљива, биљних и животињских  ткива; разврста организме према задатим критеријумима применом дихотомих кључева; повеже принципе систематике са филогенијом и еволуцијом на основу данашњих и изумрлих врста – фосила; користи ИКТ и другу опрему у истраживању, обради података и приказу резултата; табеларно и графички представи прикупљене податке и изведе одговарајуће закључке; разматра, у групи, шта и како је учио и где та знања може да примени.
ТЕМА:ЖИВОТ У ЕКОСИСТЕМУ
Идентификује основне односе у биоценози на задатим примерима;илуструје примерима однос између еколошких фактора и ефеката природне селекције; упоређује прикупљене податке о изабраној врсти и њеној бројности на различитим стаништима; повезује утицај абиотичких чинилаца у одређеној животној области – биому са животним формама које га насељавају; анализира разлику између сличности и сродности организама на примерима конвергенције и дивергенције; идентификује трофички ниво организма у мрежи  исхране; предложе акције заштите биодиверзитета и учествује у њима; користи ИКТ и другу опрему у истраживању, обради података и приказу резултата; табеларно и графички представи прикупљене податке и изведе одговарајуће закључке;  разматра, у групи, шта и како је учио и где та знања може да примени.

ТЕМА:ЧОВЕК И ЗДРАВЉЕ
Анализира задати јеловник са аспекта уравнотежене и разноврсне исхране; идентификује поремећаје исхране на основу типичних симптома (гојазност, анорексија, булимија); планира време за рад, одмор и рекреацију; доведи у везу измењено понашање људи са коришћењем психоактивних супстанци; аргументује предности вакцинације; примењује поступке збрињавања лакших облика крварења; расправља о различитости међу људима са аспекта генетичке варијабилности, толеранције и прихватања различитости; користи ИКТ и другу опрему у истраживању, обради података и приказу резултата; табеларно и графички представи прикупљене податке и изведе одговарајуће закључке.

8.РАЗРЕД
ТЕМА:ЈЕДИНСТВО ГРАЂЕ И ФУНКЦИЈЕ КАО ОСНОВА ЖИВОТА
Повезује грађу ћелијских органела са њиховом улогом у метаболизму ћелије; повезује однос површине и запремине ћелије и тела са начином обављања основних животних функција; идентификује регулаторне механизме у одржавању хомеостазе; илуструје примерима везу између физиолошких одговора живих бића и промена у спољашњој средини; цртежом или моделом прикаже основне елементе грађе ћелије једноћелијских и вишећелијских организама; користи лабораторијски прибор и школски микроскоп за израду и посматрање препарата; хумано поступа према организмима које истражуje; користи ИКТ и другу опрему у истраживању, обради података и приказу резултата; табеларно и графички представи прикупљене податке и изведе одговарајуће закључке; разматра, у групи, шта и како је учио и где та знања може да примени.
ТЕМА:ЧОВЕК И ЗДРАВЉЕ
Одговорно се односи према свом здрављу; изражава критички став према медијским садржајима који се баве здравим стиловима живота; повезује промене настале у пубертету са деловањем хормона; идентификује поремећаје у раду органа и система органа изазваних нездравим начином живота;користи лабораторијски прибор и школски микроскоп за израду и посматрање препарата; хумано поступа према организмима које истражуje; користи ИКТ и другу опрему у истраживању, обради података и приказу резултата; табеларно и графички представи прикупљене податке и изведе одговарајуће закључке; разматра, у групи, шта и како је учио и где та знања може да примени
ТЕМА:ПОРЕКЛО И РАЗНОВРСНОСТ ЖИВОТА
Доводи у везу промене животних услова са еволуцијом живота на планети; истражује давно нестале екосистеме;повезује промене које се догађају организму током животног циклуса са активностима гена; повезује промене наследног материјала са настанком нових врста путем природне селекције;установљава узрочно-последичну везу између губитaка врста у екосистему и негативних последица у преносу супстанце и енергије у мрежама исхране; користи ИКТ и другу опрему у истраживању, обради података и приказу резултата; табеларно и графички представи прикупљене податке и изведе одговарајуће закључке; разматра, у групи, шта и како је учио и где та знања може да примени.
ТЕМА:НАСЛЕЂИВАЊЕ И ЕВОЛУЦИЈА
Повезује промене које се догађају организму током животног циклуса са активностима гена; повезује промене наследног материјала са настанком нових врста путем природне селекције; користи ИКТ и другу опрему у истраживању, обради података и приказу резултата; табеларно и графички представи прикупљене податке и изведе одговарајуће закључке; разматра, у групи, шта и како је учио и где та знања може да примени
ТЕМА:ЖИВОТ У ЕКОСИСТЕМУ
Критички процењује последице људских делатности у односу на расположиве ресурсе на Земљи; повезује утицај еколошких чинилаца са распоредом карактеристичних врста које насељавају простор Србије; истражује присуство инвазивних врста у својој околини и вероватне путеве насељавања;  истражује разлоге губитка биодиверзитета на локалном подручју; користи ИКТ и другу опрему у истраживању, обради података и приказу резултата; табеларно и графички представи прикупљене податке и изведе одговарајуће закључке; разматра, у групи, шта и како је учио и где та знања може да примени.

ШТА СЕ И КАКО ОЦЕЊУЈЕ
Иницијални тест-спроводи се на почетку школске године по потреби (прва недеља) и обухвата задатке задате на три нивоа, на нивоу одељења. На основу иницијалног тестирања наставник добија информацију са каквим предзнањем ученици крећу у нови разред и  које области и питања треба обновити. Иницијали тест се не оцењује и служи за планирање рада наставника и даље праћење напредовања ученика. Бележење иницијалног теста ученика врши се у процентима у електонском дневнику. 

Усмена провера постигнућа ученика –Односи се на познавање садржаја предвиђених  Наставним планом и програмом. Под овим се подразумева вредновање способности репродуковања, разумевања, објашњавања, изношења аргументованух статвова а у вези са датим садржајима и у складу са претходно описаним исходима и бројчаним оценама.  Обавља се у току оба полугодишта. Најмање једна оцена у полугодишту треба да буде на основу усмене провере постигнућа ученика. Наставнице могу одржати и више усмених провера знања ученика, ако за то има довољно наставног времена и ако се процени да би то подстакло напредовање ученика. Усмена провера постигнућа може да се врши свакодневно а у складу са постојећим законским одредбама. 


Писмена провера постигнућа ученика – Односи се на способност анализе, синтезе и примене садржаја предвиђених  Наставним планом и програмом. Облици писмене провере постигнућа су: објективни тестови са допуњавањем кратких одговора, задаци са означавањем, задаци вишеструког избора, спаривање појмова...Обавља се у току оба полугодишта, минимално четири пута: два у првом и два у другом полугодишту. Постигнуће у тесту или петнаестоминутној контролној вежби се изражава у процентима, на основу којих се даје одговарајућа оцена. Оцена са теста се уноси у дневник у року од осам дана и мора бити евидентирана  у распореду контролних и писмених задатака у дневнику и најављена унапред ученицима. Оцене са петнаестоминутних контролних вежби се уписују у педагошку документацију. Након три петнаестоминутне вежбе, узима се средња вредност и оцена се уписује у дневник. Петнаестоминутна контролна вежба се не најављује! 


Бодовање теста или петнаестоминутне контролне вежбе:
	Постигнуће изражено  у %
	Оцена

	85-100
	Одличан (5)

	60-84
	Врло добар (4)

	45-59
	Добар (3)

	30-44
	Довољан (2)

	0-29
	Недовољан (1)


Напомена: У зависности од услова рада и других релевантних околности, а у складу са правилникомк, потребама и  рада могуће су корекције и одступања у процентуалном изражавању постигнућа до 5%.
Пројекат - групни облик рада на одређену тему, а има за циљ: самостално прикупљање и критички одабир информација; решавање проблема; доношење одлука; планирање и поштовање рокова; самостално учење; рад у групи; сарадња; критички однос према властитом и туђем раду. Наставник јасно дефинише и упознаје ученике са елементима за вредновање пројекта, групног рада и индивидуалног рада у оквиру групе.
Практични рад (оглед, лабораторијска вежба, практични задатак) - ученик/ученица се оцењује: за извођење огледа/лабораторијске вежбе/задатка, давање једноставног објашњења рада (поступка) и начина одбране (излагања), плакат, презентацију, теренски рад, решавање радних листова и сл. 
Бројчано оцењивање пројекта и практичног рада обавља се на основу тога колико ученик остварује или не остварује специфичне захтеве и критеријуме самог рада/пројекта.

Сјајна идеја - добија онај ученик/ученица који у току часа, закључи, повеже, пронађе решење за постављени проблем... покаже своју генијалност. Вредност идеје је одличан (5).

Домаћи задатак - наставник проверава домаће задатке и бележи плусеве и минусе у педагошку документацију (углавном не ради домаће задатке, домаће задатке ради повремено, домаће задатке ради редовно, домаће задатке ради редовно и тачно)
Рад на часу (активност) - подразумева укупан однос према предмету ученикову пажњу, праћење (слушање наставника или ученика док излажу), једном речју активно учествовање у наставном процесу. За активност на часу ученик може добити плус или минус. 
Компоненте које се вреднују су радне навике: 
· активност на часу (активан у обради новог градива, активан само на подстицај, није активан ни на подстицај); 
· систематичност (изразито темељан, педантан, савестан, ревносан, прецизан, стално брине о квалитету свог рада, површан, не заинтересован, не брине о квалитету свог рада). 
· истрајност у раду (не одустаје или одустаје код потешкоћа, има или нема довољно стрпљења и издржљивости, задовољан или није делимичним резултатима).
· марљивост (вредан, радо учи, ради само под контролом-вођством, недостају му радне навике). 
· самосталност у раду (самостално и без подстицаја се одлучује за рад, тражи помоћ или не тражи када му је потребна). 
· припремљеност за час (углавном нема свеску и прибор за рад, углавном има свеску и прибор за рад, редовно има прибор за рад и свеску и одржава је уредном). Наставник може да оцени школску свеску ученика на крају полугодишта/школске године (садржај, уредност, цртеже, додатне текстове..)
На крају полугодишта / године се у дневник уноси оцена изведена на основу плусева и минуса за домаће задатке и рад на часу.

Закључна оцена утврђује се на крају првог и другог полугодишта, на основу свих појединачних оцена (најмање четири оцене током полугодишта) које су унете у дневник од почетка школске године.
Закључна оцена не може да буде већа од највеће појединачне оцене уписане у дневник, добијене било којом техником провере знања. Као почетно полазиште код закључивања оцене узима се у обзир аритметичка средина оцена из елемената оцењивања. Осим аритметичке средине, у закључну оцену улазе све белешке праћења рада ученика. Закључна оцена не мора произлазити из аритметичке средине уписаних оцена, а нарочито ако је ученик показао напредак у другом полугодишту.
Закључна оцена на полугодишту не узима се у обзир приликом утврђивања аритметичке средине на крају другог полугодишта.

Оцењивање ученика који остварују додатну подршку у образовању
Ученик коме је потребна додатна подршка у образовању и васпитању оцењује се на основу ангажовања и степена остварености циљева и исхода дефинисаних планом индивидуализације и ИОП-ом.
Уколико ученик стиче образовање и васпитање по ИОП-у 1, оцењује се на основу ангажовања и степена остварености исхода, уз прилагођавање начина и поступка оцењивања.
Уколико ученик стиче образовање и васпитање по ИОП-у 2, оцењује се на основу ангажовања и степена остварености прилагођених циљева и исхода, који су дефинисани у персонализованом плану наставе и учења, уз прилагођавање начина и поступка оцењивања.
Ученику који стиче образовање и васпитање по индивидуалном образовном плану, а не остварује планиране циљеве и исходе, ревидира се индивидуални образовни план.
Ученик са изузетним способностима који стиче образовање и васпитање на прилагођен и обогаћен начин, применом индивидуалног образовног плана, оцењује се на основу праћења остваривања прописаних исхода и стандарда постигнућа и ангажовања.
    
      Предметни наставници:
     Биљана Јеремић Новаковић
     Снежана Станишић

